গুরু এন আলু
গুরু এন আলু (তামিল: குரு என் ஆளு; বাংলা: গুরু আমার পুরুষ) হচ্ছে ২০০৯ সালে মুক্তিপ্রাপ্ত একটি তামিল রোমান্টিক কমেডি চলচ্চিত্র; চলচ্চিত্রটির পরিচালক ছিলেন সেলভা এবং প্রযোজক ছিলেন কে আর গঙ্গাধর। এটিতে মুখ্য ভূমিকায় মাধবন, আব্বাস এবং মমতা মোহনদাস অভিনয় করেছিলেন, এছাড়াও ছিলেন বিবেক এবং বৃন্দ পরেখ যারা সহকারী চরিত্রে অভিনয় করেছিলেন। চলচ্চিত্রটি আজিজ মির্জার ১৯৯৭ সালের হিন্দি চলচ্চিত্র ইয়েস বস এর পুনঃনির্মাণ ছিলো যেটাতে শাহ রুখ খান এবং জুহি চাওলা অভিনয় করেছিলেন। গুরু এন আলু এর সঙ্গীত পরিচালক ছিলেন শ্রীকন্ত দেব এবং ইউকে সেন্থিল কুমার এবং ভি টি বিজয় যথাক্রমে সিনেমাটোগ্রাফী এবং ইডিটিং এর কাজে নিয়োজিত ছিলেন। ২০০৭ সালের শেষের দিকে চলচ্চিত্রটির প্রোডাকশন শুরু হয়েছিলো এবং ২০০৯ সালের ২৪ এপ্রিল চলচ্চিত্রটি মিশ্র প্রতিক্রিয়ার মাধ্যমে মুক্তি পেয়েছিলো; এটি মোটামুটি ব্যবসা করতে পেরেছিলো।